|  |
| --- |
| **O B R A Z A C**sudjelovanja javnosti u internetskom savjetovanju o Nacrtu prijedloga Odluke o komunalnoj naknadi Grada Svetog Ivana Zeline |
| Naziv nacrta odluke ili drugog općeg akta o kojem se provodi savjetovanje | Nacrt prijedloga Odluke o komunalnoj naknadi Grada Svetog Ivana Zeline |
| Naziv tijela nadležnog za izradu nacrta | Upravni odjel za gospodarstvo, stambeno-komunalne djelatnosti i zaštitu okoliša Grada Svetog Ivana Zeline |
| Obrazloženje razloga i ciljeva koji se žele postići donošenjem akta | Pravna osnova za donošenje Odluke o komunalnoj naknadi Grada Svetog Ivana Zeline je članak 95. stavak 1. Zakona o komunalnom gospodarstvu (Narodne novine“, broj 68/18, 110/18, 32/20 i 145/24), kojim je propisano da predstavničko tijelo jedinice lokalne samouprave donosi odluku o komunalnoj naknadi kojom se određuju područja zona u jedinici lokalne samouprave u kojima se naplaćuje komunalna naknada, koeficijent zone (Kz) za pojedine zone u jedinici lokalne samouprave u kojima se naplaćuje komunalna naknada, koeficijent namjene (Kn) za nekretnine za koje se plaća komunalna naknada, rok plaćanja komunalne naknade, nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade i opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.**Razlozi za donošenje nove Odluke o komunalnoj naknadi Grada Svetog Ivana Zeline:**Trenutačno važeća Odluka o komunalnoj naknadi Grada Svetog Ivana Zeline („Zelinske novine“, br. 3/19) donijeta je na sjednici Gradskog vijeća Grada Svetog Ivana Zeline održanoj dana 29. siječnja 2019. godine.Od 1. siječnja 2023. godine uveden je u Republici Hrvatskoj euro kao službena novčana jedinica i zakonsko sredstvo plaćanja temeljem Zakona o uvođenju eura kao službene valute u Republici Hrvatskoj („NN“, br. 57/22 i 88/22). Stoga se novom Odlukom konvertiraju novčani iznosi iz prijašnje službene valute u sadašnju.Novom Odlukom utvrđena su dva nova koeficijenta namjene (Kn): poslovni prostori iz područja informatičke tehnologije (IT sektor) sa koeficijentom namjene (Kn) 3,00 i poslovni prostori u kojima se obavljaju financijske djelatnosti (poslovne banke, štedionice, mjenjačnice), igre klađenja i igre na sreću na automatima te benzinske postaje sa koeficijentom namjene (Kn) 5,00. Naime, sukladno stanju i prilikama na tržištu smatra se svrsishodnim odvojiti određene poslovne djelatnosti jer je dosadašnji koeficijent namjene „poslovni prostor koji služi za djelatnosti koje nisu proizvodne“ obuhvaćao preširok spektar zanimanja.Izmjenama Zakona o nacionalnoj naknadi za starije osobe („NN“, br. 62/20 i 156/23) povećan je prihodovni cenzus za ostvarivanje prava na nacionalnu naknadu na 300,00 EUR. U vidu toga i s ciljem povećanja kvalitete života starijih osoba povećava se dohodovna granica za obveznike koji žive u staračkom domaćinstvu na području Grada sa dosadašnjih 1.500,00 kuna (u sadašnjoj valuti cca 200,00 EUR) na 250,00 EUR.Kao novina nove Odluke, u dijelu koji se odnosi na oslobađanja, dodani su mladi poduzetnici starosti do 30 godina koji se oslobađaju plaćanja komunalne naknade u prvoj godini poslovanja u visini od 100 % iznosa komunalne naknade. Polazeći od stava kako mlade osobe donose nove, moderne ideje i pristupe poslovanju, cilj je ovom olakšicom ohrabriti mlade da kroz pokretanje vlastitog posla te inovativnošću i razvojem novih tehnologija doprinesu modernizaciji gospodarstva. |
| Razdoblje trajanja savjetovanja | od 23.09. do 22.10.2025. |
| Ime/naziv sudionika/ce savjetovanja (pojedinac, udruga, ustanova i sli.) koji/a daje svoje mišljenje ili primjedbe na nacrt akta |  |
| Tematsko područje i brojnost korisnika koje predstavljate, odnosno interes koji zastupate |  |
| Načelne primjedbe i prijedlozi na predloženi nacrtakta s obrazloženjem |  |
| Primjedbe i prijedlozi na pojedine članke nacrtaprijedloga akta s obrazloženjem |  |
| Ime i prezime osobe koja je sastavljala primjedbe i komentare ili osobe ovlaštene za zastupanje udruge, ustanove ili sl. |  |
| Kontakti | E-mail:Telefon: |
| **U skladu s odredbama Opće uredbe o zaštiti podataka dajem privolu Gradu Svetom Ivanu Zelini za prikupljanje i obradu mojih osobnih podataka (ime, prezime, broj telefona, email), za potrebe provođenja savjetovanja s javnošću pri donošenju općeg akta Grada Svetog Ivana Zeline. Osim svrhe za koju je dana privola, prikupljeni osobni podaci neće se koristiti u druge svrhe.****Potvrđujem da sam upoznat da imam pravo odustat od dane privole i zatražiti prestanak daljnje obrade osobnih podataka. Ispravak ili obavijest o odustajanju od dane privole dostaviti u pisanom obliku na** **dragutin.mahnet@zelina.hr** |
| Datum dostavljanja obrasca |  |
| Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskim stranicama Grada Svetog Ivana Zeline? | DA | NE |

NAPOMENE:

Popunjeni obrazac dostaviti na adresu elektroničke pošte: savjetovanje@zelina.hr zaključno do 22.10.2025.

Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Svetog Ivana Zeline. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

Anonimni, uvredljivi i irelevantni komentari neće se objaviti.

Po isteku roka za dostavu primjedbi/prijedloga izradit će se i objaviti Izvješće o savjetovanju s javnošću, koje sadrži zaprimljene primjedbe i prijedloge te očitovanja s razlozima za neprihvaćanje pojedinih primjedbi i prijedloga. Izvješće će se objaviti na službenim Internet stranicama Grada Svetog Ivana Zeline www.zelina.hr.